cyanic-selkie/wikianc huggingface dataset:
யாங் டி பெர்துவா சபா
பொது
இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். இருப்பினும், யாங் டி பெர்துவா நெகிரியின் பதவிக் காலத்தை நீட்டிக்கும் அதிகாரம் மலேசிய மாமன்னர் யாங் டி பெர்துவான் அகோங் அவர்களிடம் மட்டுமே உள்ளது.
சபா மாநிலத்தின் முதல்வரின் சம்மதத்தைப் பெற்ற பின்னர் தான், யாங் டி பெர்துவா நெகிரி நியமிக்கப் படுகிறார்கள்.
அதிகாரங்கள்
யாங் டி பெர்துவான் அகோங் அவர்களுக்கு வழங்கப்பட்டுள்ள அதிகாரங்களைப் போல சபா மாநில யாங் டி பெர்துவா நெகிரிக்கும் அதிகாரங்கள் வழங்கப்பட்டு உள்ளன. இருப்பினும் நீதித் துறையில் சபா மாநில யாங் டி பெர்துவா நெகிரிக்கு குறைந்த அளவு அதிகாரங்களே வழங்கப்பட்டு உள்ளன.
ஒரு மாநிலத்தின் யாங் டி பெர்துவா நெகிரி, அந்த மாநிலத்தின் தலைவராகப் பொறுப்பு வகிப்பதால், அவர் மலேசிய மன்னர்கள் மாநாட்டில்; (ஆங்கிலம்: Conference of Rulers அல்லது Council of Rulers அல்லது Durbar; மலாய்: Majlis Raja-Raja ஜாவி: مجليس راج); கலந்து கொள்ள முடியும்.
தனிப்பட்ட விருப்பங்கள்
ஆனால், மலேசியாவின் மாமன்னராகும் அதிகாரம் மட்டும் ஒரு யாங் டி பெர்துவா நெகிரிக்கு வழங்கப்படவில்லை. சபா மாநிலத்தின் அரசியலமைப்பு 10-ஆவது விதியின்படி (Article 10 of the Constitution) மாநிலச் சட்டத் திட்டங்களுக்கு உட்பட்டு, மாநிலச் செயற்குழு உறுப்பினர்களின் ஆலோசனையின் பேரில் செயல்பட வேண்டும். ஆனாலும் சில கட்டங்களில் தனிப்பட்ட விருப்பத்தின் பேரிலும் முடிவுகளை வழங்க இயலும்.
சபா மாநிலத்தின் அரசியலமைப்புச் சட்டம்; சபா மாநிலத்தில் முக்கியமான அரசாங்க அதிகாரிகளை நியமிப்பதற்கு மாநில ஆளுநருக்கு அதிகாரம் வழங்கியுள்ளது.
ஆளுநரின் அதிகாரங்கள்
இருப்பினும் மாநிலத்தின் முதலமைச்சரை நியமிப்பதைத் தவிர்த்து, மற்ற உயர் அரசாங்க அதிகாரிகளை நியமிக்கும் போது முதலமைச்சருடன் கலந்தாலோசிக்க வேண்டும். அதன் பின்னரே அரசாங்க அதிகாரிகளை நியமிக்கலாம். ஓர் அலுவலக அதிகாரியைப் பணிநீக்கம் செய்யும் போதும் இதே செயல்முறை நீடிக்கின்றது.
சபா மாநிலத்தின் அரசியலமைப்புச் சட்டத்தில், மாநிலச் சட்டமன்றத்தில் ஆளுநரின் அதிகாரங்கள் விவரமாக விவரிக்கப்பட்டு உள்ளன.
மாநிலச் சட்டமன்றத்தில் ஒரு மசோதா நிறைவேற்றப்பட்ட 30 நாட்களுக்குள் அந்த மசோதாவிற்கு யாங் டி பெர்துவா நெகிரி ஒப்புதல் அளிக்க வேண்டும். அதே வேளையில், ஒவ்வோர் ஆண்டும் சட்டமன்றத்தின் முதல் கூட்டத்தில் யாங் டி பெர்துவா நெகிரி உரையாற்ற வேண்டும்.
சபா யாங் டி பெர்துவா பட்டியல்
1965-ஆம் ஆண்டு தொடங்கி 2022-ஆம் ஆண்டு வரையிலான சபா மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
வெளி இணைப்புகள்
பகுப்பு:மலேசிய முடியாட்சி  பகுப்பு:சபா
அ. கோ. வெங்கடாசலம்
'''அ. கோ. வெங்கடாசலம்' (A. G. Venkatachalam'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் ஈரோடு மாவட்டம் அந்தியூர் பகுதியினைச் சேர்ந்தவர். இவர் அரசு ஆடவர் உயர்நிலைப் பள்ளியில் பள்ளிக் கல்வியினை முடித்துள்ளார். வெங்கடாசலம் தமிழ்நாடு சட்டப்பேரவைக்கு 2021-ல் நடைபெற்ற தேர்தலில் திராவிட முன்னேற்றக் கழக வேட்பாளராக அந்தியூர் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
மிருச்சகடிகம்
மிருச்சகடிகம்  (The Little Clay Cart) (मृच्छकटिका;  கிபி 3 – 4ம் நூற்றாண்டில் சூத்திரகர் எனும் உஜ்ஜைன் நாட்டு மன்னரால் சமஸ்கிருத மொழியில் இயற்றப்பட்ட நாடகம் ஆகும்.
அசிதா
மரியா அசிதா கிராஸ்ட்டா  (Maria Ashitha Crasta, 3 அக்டோபர் 1984 இல் பிறந்தவர்) ஒரு இந்திய மாடல் மற்றும் நடிகை ஆவார்.
மிருச்சகடிகம்
சிலப்பதிகாரம் போன்ற மிருச்சகடிகம் எனும் நாடக நூலை, தமிழ் மொழியில் மண்ணியல் சிறுதேர் எனும் தலைப்பில் மு. கதிரேசச் செட்டியார்  மொழிபெயர்த்துள்ளார். சங்கரதாஸ் சுவாமிகள் மிருச்சகடிகம் எனும்  தமிழ் நாடகத்தை அரங்கேற்றியுள்ளார்.
அசிதா
பிறப்பும் ,இளமைப்பருவமும்
மரியா அசிதா கிராஸ்ட்டா என்ற இயற் பெயர் கொண்ட அசிதா மாடல் அழகி மற்றும் நடிகையும் ஆவார். இவர் லோவிஸ்  மற்றும் ஜெனீஃபர் க்ராஸ்டா தம்பதியரின் மகளாவார். மும்பையில் பிறந்த இவர் பின்னர் பெங்களூருக்கு குடி பெயர்ந்தார்.
மிருச்சகடிகம்
கதைச் சுருக்கம்
உஜ்ஜைன் நகரத்தின் பெரும் வணிகனான சாருதத்தன் மீது அரண்மனை நடனப் பெண்னும், கணிகையுமான  வசந்தசேனை காதல் வயப்படுகிறாள். வசந்தசேனை மீதுள்ள காதலினால், வணிகத்தின் மீது நாட்டமின்றி, தனது விலை மதிப்பற்ற செல்வங்களை வசந்தசேனைக்கு வழங்கி, உறவாடி மகிழ்கிறான். அதே நேரத்தில் மன்னர் பாலகரின் வைப்பாட்டியின் தம்பியும், மைத்துனனுமான் சம்ஸ்தானகன்,  வசந்தசேனை மீது ஒருதலைக் காதல் கொண்டு, அவளை துரத்துகையில்,, வசந்தசேனை, வணிகன் சாருதத்தனின் வீட்டில் தஞ்சம் அடைகிறாள். அங்கு சாருதத்தனின் மனைவி தூதையின் வறுமை நிலைக் கண்டு,   சாருதத்தனை மீண்டும் வணிகத்தில் ஈடுபடுத்தி செல்வம் சேர்க்க, தனது விலைமதிப்பற்ற  நகைகளைக்  கொடுத்துவிட்டுச் செல்கிறாள்.
அசிதா
பிறப்பும் ,இளமைப்பருவமும்
15 வயதில் இருந்து அவர் நடனம் மற்றும் மாடலிங் நிகழ்ச்சிகளில் பிராந்திய மட்டத்தில் பங்குபெற்றார், மேலும் அவரது திறமைக்காக பல பரிசுகளையும் பெற்றார். - அசிதா மவுண்ட் கார்மெல் நிர்வாக துறை கல்லூரியில் படித்து  நிர்வாக இயலில்  முதுகலைப் பட்டத்தை பெற்றார்.
மிருச்சகடிகம்
கதைச் சுருக்கம்
வசந்தசேனை வீட்டில் பணிபுரியும் அடிமைப் பெண் மதனிகாவை பொருள் கொடுத்து மீட்டுச் செல்வதற்கு, அவள் காதலன் சார்விளாகன் எனும் இளைஞன், சாருதத்தன் வீட்டில் திருடிய நகைகளுடன், வசந்தசேனை வீட்டிற்கு செல்கிறான். சார்விளாகனின் கையிலிருந்த நகைகளைக் கண்ட வசந்தசேனை, அதனை வணிகன் சாருதத்தனுக்கு தான் வழங்கிய நகைகளே என்று உறுதி செய்து கொள்கிறாள். இருப்பினும் வசந்தசேனை தன் அடிமைப் பணிப் பெண்னை, அவள் காதலனான சார்விளானுடன்  அனுப்பி விடுகிறாள். வசந்தசேனை, கணிகைக்குரிய தொழிலிருந்து விலகி, தன் வீட்டில் சாருதத்தனுடன் முழுவதுமாக வாழ்கிறாள்.
அசிதா
அழகிப்போட்டியில் மேன்மை
பதினாறாம் வயதில் அசிதா  தனது முதல் அழகி போட்டியில் வெற்றி பெற்றார். உடனடியாக அவர் பல பிராண்டுகளின் மேம்பாட்டுக்காக மாடலிங் செய்தார் . 'மிஸ் ப்ளாசம் 1998' மற்றும் ' மிஸ் எசோடிகா  1999'  என்ற இரு அழகிப்போட்டியில் மாநில அளவில்  வென்றார் பின்னர் 'மிஸ் மில்லினியம் - 2000' பட்டத்தை வென்று, கன்னட திரைப்பட உலகில் காலடி எடுத்து வைத்தார்.
மிருச்சகடிகம்
கதைச் சுருக்கம்
சாருதத்தனின் மனைவி தூதை, தனது விலைமதிப்பற்ற மாணிக்கமாலையை தன் பணிப்பெண் இராதனிகாவிடம் மூலம் வசந்தசேனையிடம்  கொடுத்து, தன் கணவன் சாருதத்தனை வசந்தசேனையிடமிருந்து மீட்க முற்படுகிறாள். ஆனால் வசந்தசேனை மாணிக்கமாலையை ஏற்காமல் சாருதத்தனின் மனைவியிடமே திருப்பி அனுப்பி விடுகிறாள். சில ஆண்டுகள் கழித்து ஒருமுறை, சாருதத்தனுக்கும், அவன் மனைவி தூதைக்கும் பிறந்த மகன் ரோகசேனன் தெருவில் களிமண் வண்டியுடன் விளையாடுகையில், எதிர்புறம் சாருதத்தனுக்கும் வசந்தசேனைக்கும் பிறந்த மகன் தங்க நிற வண்டியுடன் விளையாடுவதை காண்கிறான். தனக்கும் விளையாடுவதற்கு அதே போன்ற தங்க நிற வண்டி வேண்டும்  என தன் அன்னை தூதையிடம் அடம் பிடிக்கிறான். ரோகசேனனின் செவிலித்தாயான இராதனிகா, ரோகசேனனை சமானப்படுத்தி, வசந்தசேனையிடம் அழைத்து வந்து, இப்பிரச்சனையை  தீர்வு கோரியபோது, வசந்தசேனை தனது நகைகளைக் கொடுத்து பொன்னிற வண்டி வாங்கச் சொல்கிறாள்.
அசிதா
திரை உலக பிரவேசம்
கன்னட படவுலகம் அவ்வளவாக இவருக்கு கை கொடுக்கவில்லை .அதிக பட்சமாக கதாநாயகன் தங்கை வேடமே கிடைத்தது. ஹார்ட் பீட்ஸ், கிரீன் சிக்னல் ,ஹாட்ஸ் ஆப் இந்தியா ,தவறினா சிறி ,ரோடு ரோமியோ ,ஆகாஷ் ,தேவரு கோட்ட தங்கி ஆகிய சிவராஜ்குமார், புனித்  ராஜகுமார்படங்களில் நடித்தார்.
மிருச்சகடிகம்
கதைச் சுருக்கம்
வசந்தசேனை கொடுத்த நகைகளையும் மாணிக்கமாலையையும் மீண்டும் வசந்தசேனையிடமே கொடுப்பதற்காக சாருதத்தனின் மனைவி தூதை   இறுதிமுயற்சி எடுத்தபோது, இருவரிடையேயான உணர்ச்சிப் பரிமாறல் மாற்றத்தை ஏற்படுத்துகிறது. இக்காட்சி சங்க இலக்கியத்தில் தலைவியின் மகனை  பரத்தை, தன் மகனாக கருதி ஆரத்தழுவுவது,  மிருச்சகடிகத்திலும்  பேசப்பட்டுள்ளது.
அசிதா
சொந்த வாழ்க்கை
தொழில்முறை வாழ்க்கையில் சின்னத்திரையிலும் தோன்றினார்  ஒரு பெரிய இடைவெளிக்கு   பின் திருமணம் செய்து திரைவாழ்வை விட்டு விலக முடிவு செய்தார். அசிதா  அக்டோபர் 21 ம் தேதி தொழிலதிபர்  ஷங்கரை  திருமணம் புரிந்தார். அசிதாவும் ,சங்கரும் சுமார் எட்டு ஆண்டுகளாக காதலித்து வந்தனர் .இந்த திருமணம் இந்து -கிறிஸ்துவ கலப்பு மணம் ஆகும் .எனவே இவர்கள் திருமணம் இரு மத மரபுகளின் படியும் நடைபெற்றது.
மிருச்சகடிகம்
கதைச் சுருக்கம்
வசந்தசேனையின் உண்மைக் காதலுக்கு மதிப்பளித்த தலைவியான சாருதத்தனின் மனைவி தூதை, வசந்தசேனையின் பூந்தோட்டத்தில் அமர்ந்திருக்கும் தன்  கணவன் சாருதத்தனை கண்டு, வசந்தசேனையுடன் தொடர்ந்து வாழ்ந்து, அவளை  மகிழ்விக்குமாறு கூறி சென்றுவிடுகிறாள்.
அசிதா
மேற்கோள்கள்
பகுப்பு:கன்னடத் திரைப்பட நடிகைகள் பகுப்பு:1984 பிறப்புகள்
மிருச்சகடிகம்
கதைச் சுருக்கம்
மறுபுறம் தன்னை ஏற்க மறுத்த வசந்தசேனையை அரசனின் மைத்துனன் சம்ஸ்தானகன் தாக்கியதில் மூர்ச்சை அடைகிறாள்  வசந்தசேனை. வசந்தசேனை இறந்துவிட்டதாகக் கருதிய சமஸ்தானகன், அக்கொலைப்பழியை சாருதத்தன் மீது சுமத்தினான். எனவே சாருதத்தன் மரண தண்டனை கைதியாக சிறையில் அடைக்கப்படுகிறான்.
இப்போராட்டத்தின் போது, வசந்தசேனை வீட்டில் அடிமைப் பெண்னாகப் பணிபுரிந்த மதனிகாவின் காதலனான சார்விளாகனின் உற்ற நண்பனும், நாடு கடத்தப்பட்ட உஜ்ஜைன் நாட்டு இளவரசன் ஆர்யகன் எனும் இடையரிளவல், நாட்டில் சமூக நீதி கோரி மக்களைத் தூண்டி போராடுகிறான், அரசனின் மைத்துனன் சம்ஸ்தானகன் தூண்டுதல் பேரில் மன்னர் ஆர்யகனை  சிறையில்  அடைத்து விடுகிறார்.
பின்னர் சார்விளாகனால் சிறையிலிருந்து மீட்கப்பட்ட ஆர்யகன் எனும் இடையரிளவல் தப்பிச் செல்லும் வழியில் சாருதத்தனின் வீட்டில் தலைமறைவாக இருந்தான். ஆர்யகன் எனும் இடையரிளவல், உஜ்ஜைன் நாட்டு கொடுங்கோல் அரசன் பாலகரை வீழ்த்தி ஆட்சியைக் கைப்பற்றுகிறான். சமஸ்தானகனால் இறந்ததாக  கருதப்பட்ட  வசந்தசேனையை  துறவியொருவரால்  காப்பாற்றப்படுகிறாள். சாருதத்தனின் மரண தண்டனையை நிறைவேற்றுவதற்காக கொலைக்களத்திற்கு கொண்டு செல்கையில், அங்கு வந்த வசந்தசேனை உண்மைகளை வெளிப்படுத்தியதால், மன்னரின் மைத்துனன் சமஸ்தானகனின் கபட நாடகங்கள் அம்பலப்படுத்தப்படுகிறது. இதனால் சாருதத்தன் மரண தண்டனையிலிருந்து காப்பாற்றப்படுகிறார்.
இறுதியில் சமஸ்தானகனையும், கொடுங்கோல் மன்னரையும் கொடுஞ்சிறையில் அடைக்கின்றனர்.
வெளி இணைப்புகள்
பகுப்பு:சமசுகிருத இலக்கியம் பகுப்பு:சமசுகிருத நூல்கள் பகுப்பு:சமசுகிருத நூலாசிரியர்கள் பகுப்பு:இந்திய எழுத்தாளர்கள்
ஆளில்லா வானூர்திப்போர்
ஆளில்லா வானூர்திப்போர் அல்லது ஆளில்லா வானூர்தித் தாக்குதல் என்பது ஒன்று அல்லது ஒன்றுக்கு மேற்பட்ட ஆளில்லா தாக்குதல் வானூர்தி அல்லது ஆயுதம் தாங்கிய வாணிப ஆளில்லாத வானூர்திகள் மூலம் மேற்கொள்ளப்படும் வான்வழித்தாக்குதல் நடவடிக்கையாகும். 2019 இன்படி அமெரிக்க ஐக்கிய நாடுகள், ஐக்கிய இராச்சியம், இஸ்ரேல், சீனா, தென் கொரியா, ஈரான், இத்தாலி, பிரான்சு, இந்தியா, பாக்கித்தான், உருசியா, துருக்கி, போலந்து ஆகிய நாடுகள் மாத்திரம் பயன்பாட்டில் உள்ள ஆளில்லா தாக்குதல் வானூர்திகளை உற்பத்தி செய்தன. 2022 இன்படி உக்கிரேனிய குழுமம் ஏரோரோஸ்விட்கா தாக்குதல் திறனுள்ள ஆளில்லா வானூர்திகளை உற்பத்தி செய்து, சண்டையில் பயன்படுத்துகின்றது.
வெளி இணைப்புகள்
பகுப்பு:ஆளில்லாத வானூர்திகள்
வெற்றி ஆர்ப்பரிப்போடு எருசலேமில் நுழைதல்
நான்கு நற்செய்திகளும், இயேசு கிறித்து வெற்றி ஆர்ப்பரிப்போடு எருசலேமில் நுழைதல் என்னும் நிகழ்வு இறுதி இராவுணவுக்கு முன்னர் நிகழ்ந்ததாக குறிக்கின்றன. இந்த நிகழ்வே இயேசுவின் பாடுகளின் துவக்கமாக கருதப்படுகின்றது.
விவிலியத்தின்படி இயேசு இலாசரை உயிர்பெறச்செய்ததைக்கண்ட யூதர் பலர் இயேசு செய்ததைக் கண்டு யூதர்கள் பெருந்திரளாய் இயேசுவிடம் வந்தார்கள் எனக்குறிக்கின்றது. இதற்கு மறுநாள் திருவிழாவுக்குப் பெருந்திரளாய் வந்திருந்த மக்கள் இயேசு எருசலேமுக்கு வருகிறார் என்று கேள்வியுற்று, அவரை வெற்றி ஆர்ப்பரிப்போடு எருசலேமுக்கு அழைத்துவந்தனர் எனக்குறிக்கின்றது. ஒலிவ மலையில் இருந்து இயேசு எருசலேமுக்கு வருகின்றார் என அறிந்த சிலர் தங்கள் மேலுடைகளையும், வேறு சிலர் வயல் வெளிகளில் வெட்டிய இலைதழைகளையும் வழியில் பரப்பினர். முன்னேயும் பின்னேயும் சென்றவர்கள், 'ஓசன்னா! ஆண்டவர் பெயரால் வருகிறவர் போற்றப்பெறுக! என வாழ்த்தினர்.
கிறித்தவர்கள் இந்த நிகழ்வை குருத்து ஞாயிறு என்னும் பெயரில் உயிர்ப்பு ஞாயிறுக்கு ஒருவாரம் முன்னர் நினைவுகூற்கின்றனர்.
மேலும் காண்க
பகுப்பு:நற்செய்தி நிகழ்வுகள் பகுப்பு:உயிர்ப்பு பெருவிழா பகுப்பு:புனித வாரம்
பிரான்சஸ் மரியன்
பிரான்சஸ் மரியோன் (ஆங்கிலம்: Frances Marion, பி: நவம்பர் 18, 1888 - இ: மே 12,1973) புகழ்பெற்ற அமெரிக்கப் பெண் திரைக்கதை எழுத்தாளர், பத்திரிகையாளர் மற்றும் எழுத்தாளர் ஆவார். அவர் இரண்டு அகாடமி விருதுகளைப் பெற்ற முதல் நபர் ஆவார். 20 ஆம் நூற்றாண்டின் மிகச்சிறந்த பெண் திரைக்கதை ஆசிரியராக இவரும், ஜூன் மதிஸ் மற்றும் அனிதா லூஸ் ஆகியோரும் குறிப்பிடப்படுகின்றனர்.
கலிபோர்னியாவின் சான் பிரான்சிஸ்கோ நகரில் பிறந்த இவர் முதலாம் உலகப் போரின் போது அமெரிக்காவிற்கான பத்திரிக்கையாளராக பல நாடுகளிலும் பணியாற்றினார். அதன் பின்னர் திரைக்கதை ஆசிரியரான இவர் தி பிக் ஹவுஸ் மற்றும் தி சாம்ப் ஆகிய திரைப்படங்களுக்காக அகாடமி விருதுகளை பெற்றிருக்கிறார். இவர் தனது வாழ்நாளில் எழுதிய 300 கதைகளில் 140 க்கும் மேற்பட்டவை திரைப்படமாக எடுக்கப்பட்டுள்ளன.
மேற்கோள்கள்
பகுப்பு:1888 பிறப்புகள் பகுப்பு:1973 இறப்புகள் பகுப்பு:அமெரிக்கப் பத்திரிகையாளர்கள் பகுப்பு:அமெரிக்க எழுத்தாளர்கள் பகுப்பு:அமெரிக்கத் திரைப்படத் துறையினர்
தற்காலிக நீக்கம்
தற்காலிக நீக்கம் அல்லது இடை நீக்கம் (Suspension) என்பது பணியிட விசாரணை நடைபெறுவதற்காக அல்லது நிறுவனத்தின் கொள்கை மீறலுக்கான ஒழுங்கு நடவடிக்கையாக, பணியாளருக்கு ஊதியத்துடன் அல்லது ஊதியமல்லாது வழங்கப்படும் தற்காலிக நீக்கக் காலத்தினைக் குறிப்பதாகும். பள்ளியில் இருந்து தற்காலிகமாக நீக்கப்படும் காலத்தினையும் இது குறிக்கிறது.
பணியிடம்
ஒரு நிறுவனத்தின் கொள்கையை மீறியதற்காக பணியிடத்தில் இடைநீக்கம் செய்யப்படுவது ஒரு பொதுவான நடைமுறையாகும். ஒரு வணிக மேலாளர் அல்லது மேற்பார்வையாளர் ஒரு பணியாளரின் செயலை, வேண்டுமென்றோ அல்லது தற்செயலாகவோ வரம்பு மீறியதாகக் கருதும்போது பணி தற்காலிக நீக்கங்கள் ஏற்படும். இந்த நீக்கமானது நிறுவன நடவடிக்கைகளில் பாதிப்பினை ஏற்படுத்தாது.
பள்ளி ஒழுக்கம்
கல்வித்துறையில், இடைநீக்கம் (தற்காலிக விலக்கு என்றும் அழைக்கப்படுகிறது) என்பது பள்ளித் தண்டனையின் ஒரு வடிவமாகும், இதில் ஒரு மாணவன் ஒரு குறிப்பிட்ட காலத்திற்கு பள்ளிப் பாடங்களைக் கற்பதில் இருந்து விலக்கப்படுகிறான். தற்காலிக நீக்கம் என்பது வெளியேற்றும் நடவடிக்கைகளின் ஒரு வடிவமாகும்; மற்றொரு வடிவம் பள்ளியிலிருந்து முழுவதுமாக நீக்கப்படுவதாகும். ஒரு மாணவரின் பெற்றோருக்கும், சில சமயங்களில் மாணவர் சிறப்புக் கவனம் செலுத்தக் கூடிய மாணவராக இருந்தால் சமூகப் பணியாளர்களுக்கும், பள்ளி இடைநீக்கத்திற்கான காரணம் குறித்துத் தெரிவிக்கப்படும்.
சான்றுகள்
பகுப்பு:பள்ளித் தண்டனைகள்
நினென்சாகா
நினென்சாகா (Ninenzaka) என்பது சப்பானிலுள்ள கியோத்தோ நகரத்தின் இகாசியாமா-கு பகுதியில் கற்களைப்  பரப்பி அமைக்கப்பட்ட ஒரு நடைபாதை மற்றும் சுற்றுலா தலமாகும். இந்த சாலையில் பாரம்பரிய கட்டிடங்கள் மற்றும் கடைகளால் வரிசையாக அமைந்துள்ளன. பெரும்பாலும் இதேபோன்ற சாலையான சானென்சாக்காவுடன் இணையாக இணைக்கப்பட்டுள்ளது. நினென்சாகா சாலையில் நூற்றாண்டு பழமையான இரண்டு மாடி கட்டடத்தில் சிடார்பக்சு காபி இல்லம் அமைந்துள்ளது.
விட்டஸ் பெரிங்
விட்டஸ் ஜோனசன் பெரிங் (Vitus Jonassen Bering) ரஷிய கடற்படை அதிகாரி மற்றும் புதுநில ஏகுநர் ஆவார். மேலும் இவர் இவான் இவனோவிச் பெரிங் என்றும் அறியப்படுகிறார். இவரது பிறந்ததினம் தெளிவாகத் தெரியவில்லை எனினும் 1681 ஆம் ஆண்டு  ஆகஸ்ட் 5 ஆம் நாள் டென்மார்க் நாட்டின் ஹார்சென்ஸ் நகரில்  அவருக்கு ஞானஸ்நானம் அளிக்கப்பட்டது. வடஅமெரிக்க கண்டத்தின் மேற்கு கடற்கரையில் மற்றும் `ஆசிய கண்டத்தின் வட கிழக்கு கடலோர பகுதியில் அவர் மேற்கொண்ட இரண்டு பயணங்களுக்காக அறியப்படுகிறார். முக்கியமாக அவர் அமெரிக்காவுக்கவுக்கும் ரஷ்யாவிற்கும் இடையே தெளிவான நீர்பரப்பு இருப்பதை நிரூபித்தார். 1741 ஆம் ஆண்டில் டிசம்பர் 8 ஆம் தேதி ரஷ்யாவின் பெரிங் தீவில் (அவர் நினைவாக பெயரிடப்பட்டது) தனது குழுவினர் 28 பேருடன் ஸ்கர்வி நோய் தாக்கி இறந்தார். பெரிங் நீரிணை, பெரிங் கடல், பெரிங் தீவு, பெரிங் பனிப்பாறை மற்றும் பெரிங் நில பாலம் ஆகிய அனைத்துக்கும் அவரது நினைவாக அவர் இறப்பிற்குப் பிறகு பெயரிடப்பட்டது.
பகுப்பு:1681 பிறப்புகள் பகுப்பு:1741 இறப்புகள் பகுப்பு:நாடுகாண் பயணிகள்
ஸ்காட்லாந்தின் முதலாம் மேரி
ஸ்காட்லாண்டின் முதலாம் மேரி (டிசம்பர் 7/8, 1542 – பிப்ரவரி 8, 1587 ) மேரி ஸ்டுவர்ட் அல்லது ஸ்காட்லாந்து மேரி என அழைக்கப்பட்ட இவர், 1542 ஆம் ஆண்டு டிசம்பர் 14 முதல் 1567 ஆம் ஆண்டு ஜூலை 24 வரை ஸ்காட்லாந்து ராணியாகவும் மற்றும் 1559 ஆம் ஆண்டு ஜூலை 10 முதல் 1560, டிசம்பர் 5 வரை பிரான்ஸ் ராணி மனைவியாகவும் இருந்தார். இவரது தந்தை ஸ்காட்லாந்து அரசன் ஐந்தாம் ஜேம்ஸ் இறந்தபின் பிறந்து 6 நாட்களே ஆன குழந்தையான இவர் அரியணை ஏறினார். அக்காலத்தில் இவர் பெரும்பாலும் தன இளமை காலத்தை பிரான்ஸ் நாட்டில் கழித்தார். அச்சமயங்களில் ஸ்காட்லாந்து ஆளுனர்களால் ஆட்சி செய்யப்பட்டது. அதன் பின்னர் 1558 ல் அவர் பிரான்ஸ் அரசன் பிரான்சிசை திருமணம் செய்தார். அவர் 1559 ல் மன்னர் இரண்டாம் பிரான்சிஸ் என்ற பெயருடன் பிரஞ்சு அரியணை ஏறினார். அதன் பின்னர் 1560 டிசம்பர் 5 ல் மன்னர் இறக்கும் வரை பிரான்ஸ் அரசியாக இருந்தார். அதன் பின்னர் 1561 ஆகஸ்ட் 19 அன்று ஸ்காட்லாந்து திரும்பி அவரின் உறவினரான ஹென்றி ஸ்டுவர்டை திருமணம் செய்து கொண்டார். எனினும் 1567 ஆம் ஆண்டில் பிப்ரவரி மாதத்தில் நடத்தப்பட்ட தாக்குதலில் ஹென்றி ஸ்டுவர்டு கொல்லப்பட்டார்.
பகுப்பு:இசுக்காட்லாந்து நபர்கள் பகுப்பு:1542 பிறப்புகள் பகுப்பு:1587 இறப்புகள்
ஐதரசன் எரிபொருள்
ஐதரசன் எரிபொருள் மாசுகளை வெளியிடாத தூய்மையான எரிபொருள்'''. அது ஆக்சிசனுடன் வினைபுரியும் போது நீர் மூலக்கூறுகளை உருவாக்கும். இந்த நீர் மூலக்கூறுகளை கலன்களில் சேகரித்து வைத்தால் பின்னோக்கு வினை அதாவது நீரிலிருந்து ஐதரசன், ஆக்சிசனை பிரிக்கும் வினைக்கும் பயன்படுத்தலாம். இது பெரும்பாலும் மின்வேதிக்கலன்கள், உள்ளெரி பொறி இயந்திரம் உள்ளிட்டவைககள் மூலம் வானகங்கள், மின்னணு பொருட்களுக்கு மின்னூட்டம் செய்ய  பயன்படுத்தப்படுகிறது.''' இது  விண்கலன்களை உந்த பயன்படுத்தப்படுகின்றது, மேலும் இது வருங்காலங்களில் பயண வாகனங்கள், வானூர்திகளில் எரிபொருளாக திறம்பட பயன்படுத்தவேண்டி அதன் உற்பத்தி பெருக்கம் அதிகரிக்கும் என கணிக்கப்பட்டுள்ளது.
ஐதரசன் தனிம வரிசை அட்டவணையில் முதல் தொகுதி, முதல் வரிசையில், முதல் தனிமம் என்ற பெருமையைப் பெற்றுள்ளது. இது தனிம வரிசை அட்டவணையிலேயே எடை குறைந்த தனிமமாகும். இது குறைந்த எடை உடையதால் வளிமண்டலத்தில் விரவி உள்ளதாலும் இதன் தூய்மையான வடிவத்தை காண்பது அரிது, H2. தூய்மையான ஐதரசன் (H2) காற்றிலுள்ள ஆக்சிசனோடு (O2) எரியும்போது  நீர்  (H2O) மூலக்கூறுகள் உருவாகும் அதனுடன் ஆற்றலும் வெளிப்படும். அதை கீழ்க்கண்ட சமன்பாட்டின் மூலம் கூறலாம். (இவ்வினையில் ஐதரசன் தூய ஆக்சிசனோடு அல்லாமல் வளிமண்டல காற்றுடன் வினைபுரிந்தால் நீர் மூலக்கூறுகளுடன் சிறிதளவு நைட்ரசன் ஆக்சைடுகளையும் கொடுக்கும்.)
உற்பத்தி
இயற்கையில் ஐதரசன் தூய்மையாக கிடைப்பதில்லை எனவே தொழிற்சாலைகள் மூலம் செயற்கையாக உற்பத்தி செய்ய அதிக ஆற்றலை செலவழிக்க வேண்டியுள்ளது. ஐத்ரசனை மின்னாற்பகுப்பு, நீராவிய மெத்தேன் மறுவாக்கம் உள்ளிட்ட பல்வேறு வழிகளில் உற்பத்தி செய்யலாம். மின்னாற்பகுப்பு முறையில் குறிப்பிட்ட மின்னழுத்தத்தில் (நேர், எதிர்) மின்வாய்களில் மின்னாற்றலை செலுத்தி நீரிலிருந்து தூய்மையான ஐத்ரசனையும் ஆக்சிசனையும் பிரித்தெடுக்கலாம். இந்த முறை மூலம் ஐத்ரசனை மிகக்குறைந்த செலவில் உற்பத்தி செய்யும் எளிமையான முறையாகும். நீராவிய மெத்தேன் மறுவாக்க முறை என்பது மீத்தேனிலிருந்து ஐத்ரசனை உற்பத்தி செய்யும் வழிமுறையாகும்,  இது தற்போதுள்ள ஒரு முன்னணி வழிமுறை. எனினும் இம்முறை மூலம் ஐத்ரசனை உற்பத்தி செய்யும்போது பக்க விளைபொருட்களாக கார்பன் டை ஆக்சைடு, கார்பன் மோனாக்சைடு போன்ற உலக வெப்பமயமாக்கலுக்கு காரணமான பச்சை வீடு வாயுக்கள் வெளியிடப்படுகிறது.
ஆற்றல் தேக்கி
ஐதரசன் ஒரு ஆகச்சிறந்த ஆற்றல் தேக்கி. இதனை ஒரு எரிபொருள் கலனில் செலுத்தி மின்சாரம், வெப்பத்தை உருவாக்கலாம் அல்லது எரித்து உள்ளெரி பொறி இயந்திரத்தை இயக்கலாம். இவ்விரண்டு செயல்களிலும் ஐதரசன் ஆக்சிசனுடன் இணைந்து நீர் மூலக்கூறுகளை உருவாக்குகிறது.
மின்னாற்பகுப்பு மூலம் தூய்மையான ஐத்ரசனையும் ஆக்சிசனையும் நீரிலிருந்து உற்பத்தி செய்ய முடியும். இவ்வாறு உற்பத்தி செய்யப்பட்ட ஐதரசன் எரிபொருள் கலனில் எரிபொருளாக பயன்படுத்தலாம்.
பயன்கள்
ஐதரசன் எரிபொருள் விண்வெளிக்கலனை உந்த, மகிழுந்து, படகுகள், வானூர்திகள், கையடக்க/நிலையான  எரிபொருள் கலன்கள்  உள்ளிட்டவைகளுக்கு ஆற்றலை கொடுக்கும் எரிபொருளாக பயன்படுகிறது. ஐத்ரசனை அதி அழுத்த அல்லது தாழ்வெப்ப உருளைகளில் சேமித்து வைப்பது என்பது மிகக்கடினம் என்பதால் அதனை மகிழுந்துகளில் எரிபொருளாக பயன்படுத்த சிக்கல் உள்ளது.
குறிப்புகள்
பகுப்பு:எரிபொருட்கள் பகுப்பு:தொழிற்சாலை வாயுக்கள்
நாதனீல் ஹாதோர்ன்
நாதனீல் ஹாதோர்ன் (ஆங்கிலம்:Nathaniel Hawthorne பி: ஜூலை 4, 1804; இ: மே 19, 1864) அமெரிக்க நாவலாசிரியர் மற்றும் சிறுகதை எழுத்தாளர்
அவர் மாசசூசெட்ஸில் உள்ள சேலம் என்ற ஊரில் பிறந்தார் அவருடைய முன்னோரான ஜான் ஹாதோர்ன்  சேலம் பகுதியில் சூனிய பரிசோதனைகளில் ஈடுபட்டதாக அறியப்படுகிறது. நாதனீல் பின்னர் இந்த உறவை மறைக்கும் பொருட்டு அவரது பெயரில் "W" என்ற எழுத்தை சேர்த்துக்கொண்டார். அவர் 1821 ஆம் ஆண்டில் ஐக்கிய அமெரிக்கா கல்லூரியில் சேர்ந்தார். 1825 இல் பட்டம் பெற்றார். ஹாதோர்ன் 1828 ஆம் ஆண்டு தனது முதல் புதினத்தை பான்சேவ் என்ற தலைப்பில் வெளியிடப்பட்டார். பின்னர் அது தனது பிந்தைய படைப்புகளினைப் போல் இல்லாததால் அதை மறைக்க முயற்சித்தார். அவர் 1837 ஆம் ஆண்டு அவர் சேகரித்த பல சிறுகதைகளை ’இருமுறை கூறப்பட்ட கதை’ (ட்வின் டோல்டு) என்ற பெயரில் புத்தகமாக வெளியிட்டார். அடுத்த ஆண்டு அவருக்கு சோபியா பீபாடி என்றவருடன் நிச்சயம் செய்யப்பட்டு 1842 ஆம் ஆண்டில் திருமணம் செய்துகொண்டார். ஹாதோர்ன் மே 19, 1864 அன்று உயிரிழந்தார்.
அவரது படைப்புகளின் கருப்பொருள்கள் பெரும்பாலும் மனிதனின் உள்ளார்ந்த தீய மற்றும் பாவத்தின் அடிப்படையிலும் அதன் விளைவுகள் மற்றும் ஆழமான உளவியல் சிக்கல் போன்றவற்றையும் மையப்படுத்தி அமைந்திருந்தன. அவருடைய வெளியிடப்பட்ட படைப்புகளில் நாவல்கள், சிறுகதைகள், அவரது நண்பர் பிராங்கிளின் பியர்ஸ் என்பவரின் சுயசரிதை ஆகியவை அடங்கும்.
வெளி இணைப்புகள்
பகுப்பு:1804 பிறப்புகள் பகுப்பு:1864 இறப்புகள் பகுப்பு:அமெரிக்க எழுத்தாளர்கள் பகுப்பு:ஆங்கில அமெரிக்கர்கள்
எட்னா செயிண்ட். வின்சென்ட் மில்லாய்
'''எட்னா செயின்ட். வின்சென்ட் மில்லே''' (Edna St. Vincent Millay) (பிப்ரவரி 22, 1892 - அக்டோபர் 19, 1950) ஒரு அமெரிக்க பெண் கவிஞர் மற்றும் நாடக ஆசிரியராவார். 1923 ல் அவர் எழுதிய ஒரு கவிதைக்காக புலிட்சர் பரிசு பெற்றார். அவ்விருதை வென்ற மூன்றாவது பெண் அவராவார். மேலும் பெண்ணிய இயக்கத்தில் அவரின் பங்களிப்புகள் மற்றும் அவரது பல காதல் விவகாரங்களுக்காக அவர் பிரபலமாக அறியப்படுகிறார். அவர் 'நான்சி பாய்ட்' என்ற புனைபெயரில் கவிதை எழுதினார். ரிச்சர்டு வெல்பர் என்ற பிரபல கவிஞர் "நூற்றாண்டின் சிறந்த கவிதைகளுள் சிலவற்றை எழுதியவர்“ என்று இவரைக் குறிப்பிட்டுள்ளார்.
மேற்கோள்கள்
பகுப்பு:1892 பிறப்புகள் பகுப்பு:1950 இறப்புகள் பகுப்பு:பெண் கவிஞர்கள் பகுப்பு:நாடகாசிரியர்கள் பகுப்பு:அமெரிக்கப் பெண்கள்
இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு
''இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு' (Differenz der demokritischen und epikureischen Naturphilosophie) என்ற நூல் கார்ல் மார்க்சு முனைவர் பட்டம் பெற அளித்த பல்கலைக்கழக ஆய்வுரை ஆகும். இது 1841இல் முடிக்கப்பட்டது. இந்த ஆய்வுரை இயல்நிகழ்வு (contingency) எனும் பொருள் பற்றிய டெமாக்கிரெட்டசு, எபிக்கியூரசு ஆகிய இருவரின் அணுவாதம் குறித்த ஒப்பீட்டு ஆய்வாகும்.
இவர் ஆய்வுரையின் அறிவுரையாளர் இவரது நண்பரும் இளம் எகலியரும் ஆகிய புரூனோ பாயெர் ஆவார்.
வெளி இணைப்புகள்
பகுப்பு:பொதுவுடைமை நூல்கள் பகுப்பு:கார்ல் மார்க்சின் நூல்கள்
வெண்முதுகுச் சில்லை
பெயர்கள்
தமிழில் :வெண்முதுகுச் சில்லை ஆங்கிலப்பெயர் :White - rumped Munia விலங்கியல் பெயர் : இலாஞ்சுரா சிடிரையேட்டா (Lonchura striata)
உடலமைப்பு
இதன் உடல் நீளம் சுமார் 10 செ. மீ. ஆகும். பருத்த கூரிய நீல நிற அலகு கொண்டது. இதன் உடலின் மேற்பகுதி பழுப்பாக வெள்ளைப் பிட்டத்துடன் காணப்படும். தொண்டையும் மார்பும் கரும் பழுப்பாகவும் வயிறு வெண்மையாகவும் இருக்கும்.
காணப்படும் பகுதிகள்
தமிழ்நாடெங்கும் பரவலாக சமவெளிகளிலும் மலைகளிலும் சுமார் 8 முதல் 15 வரையான குழுவாகப் காணப்படும்.
உணவு
பயிர்கள் விளைந்து நிற்கும். விளைநிலங்களில் தானியங்களைத் தின்று கேடு செய்யும் மண்பாதைகளிலும் அறுவடை முடிந்த வயல்களிலும் தாவித் திரிந்து இரைதேடும். மென் குரலில் கத்தும் இது இரவில் புள்ளிச் சில்லை. தூக்கணாங்குருவி ஆகியவற்றோடு கூட கரும்புக்காடு, லாண்டானா புதர் ஆகியவற்றில் அடையும்.
இனப்பெருக்கம்
ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. உயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும். .
மேற்கோள்கள்
பகுப்பு:சில்லைகள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு விழுப்புரம் மாவட்ட ஆசிரியர்கள் தொடங்கிய கட்டுரைகள்
2020 தென்னாப்பிரிக்காவில் கொரோனாவைரசுத் தொற்று
தென்னாப்பிரிக்காவில் கோவிட்-19 (2020 coronavirus pandemic in South Africa) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். தென்னாப்பிரிக்காவில் 5 மார்ச்சு 2020 அன்று முதல் பரவத் துவங்கியது. இத்தாலியிலியிற்கு பயணித்து திரும்பிய தென்னாப்பிரிக்கர் ஒருவர் முதல் தொற்று உறுதிப்படுத்தப்பட்டது. தென்னாப்பிரிக்காவின் முதல் கோவிட்-19 இறப்பு 27 மார்ச்சு 2020 அன்று நிகழ்ந்தது. 04 செப்டம்பர் 2020 நிலவரப்படி, தென்னாப்பிரிக்காவில் 635,078 தொற்றுகள் உறுதிப்படுத்தப்பட்டுள்ளது, இதுவரை (04 செப்டம்பர் 2020 நிலவரப்படி) 14,678 பேர் உயிரிழந்துள்ளனர்.
15 மார்ச்சு அன்று அதிபர் சிறில் ரமபோசா கோவிட்-19 பெருந்தொற்றினால் தென்னாப்பிரிக்காவிற்கு பேரழிவு காலம் என்று அறிவித்து, தொற்றுகளைக் கட்டுபடுத்த போர்க்கால நடவடிக்கைகளை துவங்கினார். 18 மார்ச்சிலிருந்து கட்டுப்பாடுகள் அமலிற்கு வரும் என்றும் அறிவித்தார். 17 மார்ச்சு அன்று, தேசிய கொரோனாவைரசு குழு அமைக்கப்பட்டது. 23 மார்ச்சு அன்று நாடு தழுவிய ஊரடங்கு 26 மார்ச்சு 2020 அன்றிலிருந்து துவங்கும் என்று அறிவிக்கப்பட்டது. 21 ஏப்ரல் அன்று, சுமார் 500 பில்லியன் ரான்டுகள் மதிப்பிலான பொருளாதார உந்துதல்கள் அறிவிக்கப்பட்டன.
15 ஆகத்து 2020 அன்று தென்னாப்பிரிக்கா நாட்டின் தலைவர் சிறில் ரமபோசா நாட்டு மக்களிடம் உரையாற்றினார் தென்னாப்பிரிக்காவில் கோவிட்-19 உச்சத்தை எட்டியுள்ளதாகவும், இனி வரும் நாட்களில் கட்டுக்குள் வரும் என்று தெரிவித்தார். அதனால் சில தளர்வுகளை அறிவித்தார்.
வெளியிணைப்புகள்
பகுப்பு:நாடு வாரியாக 2019–20 கொரோனாவைரசுத் தொற்று பகுப்பு:தென்னாப்பிரிக்கா
பிரிட்ஸ் லாங்
பிரடரிக் கிரிஸ்தின் அன்டன் பிரிட்ஸ் லாங் (Friedrich Christian Anton "Fritz" Lang) என்ற இயற்பெயரைக் கொண்ட இவர் (டிசம்பர் 5, 1890 - ஆகஸ்ட் 2, 1976) ஒரு ஜெர்மன்-ஆஸ்திரிய திரைப்பட இயக்குனர், திரைக்கதை ஆசிரியர் மற்றும் நடிகர் ஆவார். ஜெர்மனியின் நடிப்பு பள்ளியில் பயின்ற இவர் பிரிட்டிஷ் திரைப்பட கல்லூரி வெளியிட்ட "தி மாஸ்டர் ஆப் டார்க்னஸ்" என்ற படத்தை மொழிமாற்றம் செய்தார். அவரது மிகவும் பிரபலமான படங்களில் “ மெட்ரோபோலிஸ்” (உலகின் மிக செலவில் எடுக்கப்பட்ட பேசாத படம்) மற்றும் “எம்” ஆகியவை ஆகும்.
இவர் ஆங்கில குற்ற மற்றும் பயங்கர கதைகளின் வகையான “நூய்ர்” வகை இருண்ட படங்களின் தந்தை என கருதப்படுகிறார். இவர் 1976 ஆம் ஆண்டு அமெரிக்காவின் லாஸ் ஏஞ்சல்ஸ் நகரில் மரணமடைந்தார்.
பகுப்பு:1890 பிறப்புகள் பகுப்பு:1976 இறப்புகள் பகுப்பு:அமெரிக்கத் திரைப்பட இயக்குநர்கள்
பிரணாம்
இந்து சமயத்தில் இறைவனையும், குருமார்களையும், பெரியவர்களையும் வணங்கும் முறையே சமஸ்கிருத மொழியில் பிரணாம் (Pranama) (, प्रणाम)  என்பர்.
சொற் பிறப்பு
சமசுகிருத மொழியில் பிரணாம் என்ற சொல்லில் உள்ள பிர   (pra) (: प्र) மற்றும் ஆணம்  (Anama) (आनम); என்பதில்  பிர  என்பதற்கு (இறைவன்) முன் என்றும்  ஆணம்   என்பதற்கு தரையில் விழுந்து அல்லது  குனிந்து வணங்குதல் எனப் பொருள். வட மொழியில், பெரியவர்களையும், குருமார்களையும், இறைவனையும் வணங்கும் முறையே பிராணம் என்பர்.
வணக்க முறைகள்
இந்துக்களின் பண்பாட்டில் ஆறு வகையான பிரணாம் அல்லது வணக்கம்  தெரிவிக்கும் முறைகள் உள்ளன:
தொடர்புடைய வணக்க முறைகள்
பிராணம் எனும் வணக்க முறைகளில் சரணம்-ஸ்பர்சம் ,  எனப்படும்  காலைத் தொட்டு வணங்கும் முறை ஒன்றாகும்.
வெளி இணைப்புகள்
பகுப்பு:இந்து சமய வழிபாடுகள்
சிசெரோ
thumb|350x350px மார்க்கசு துல்லியசு சிசெரோ (Κικέρων Kikerōn, ஆங்கில வடிவம்  துல்லி ; 3 ஜனவரி கி.மு106 – 7 திசம்பர் கி.மு43) ஒரு உரோமானியரும் மெய்யியலாளரும், அரசியலாளரும், வழக்கறிஞரும், சொற்பொழிவாளரும், அரசியல் கோட்பாட்டாளரும், மன்ற உறுப்பினரும், அரசியலமைப்பாளரும் ஆவார்.. இவர் உரோமானியச் செல்வந்தர் குலத்தின் செல்வ வளமிக்க நகரியக் குடும்பத்தைச் சார்ந்தவர். இவர் பரவலாக உரோமின் மாபெரும் சொற்பொழிவாளராகவும் உரைநடையாளராகவும் கருதப்பட்டவர்.
இலத்தின் மொழியின்பால் இவரது செல்வாக்கு செறிவானது. இலத்தீனில் மட்டுமன்றி பிற ஐரோப்பிய மொழிகளின் உரைநடையும் கூட பீன்னாட்களில் 19ஆம் நூற்றாண்டுவரை, ஒன்று இவரைப் பின்பற்றியது அல்லது எதிர்த்துச் செயல்பட்டது.. Michael Grant அவர்களின் கூற்றுப்படி,சிசெரோவைப் போல "வேறு எம்மொழியின் அறிஞருமே இவ்வளவு தாக்கத்தை ஐரோப்பிய மொழிகளின் இலக்கியத்திலும் எண்ணவோட்டத்திலும் செலுத்தியதில்லை". சிசெரோ கிரேக்க மெய்யியலின் முதன்மையான சிதனைப்பள்ளிகலையுமுரோமானியருக்கு அறிமுகப்படுத்தினர். மேலும் புதிய பல மெய்யியல் கலைச்சொற்களை இலத்தின மொழியில் உருவாகினார். காட்டாக humanitas, qualitas, quantitas, and essentia போன்ற கலைச்சொற்களை பயன்படுத்தி செவ்வியல் இலத்தீன் மொழியை வளப்படுத்தினார். இதனால் இவர் மொழியியலாளர், மொழிபெயர்ப்பாளர், மெய்யியலாளர் எனவெல்லாம் பன்முகத் தளங்களில் பெயர்பெற்றார்.
இவரது நூல்கள் ஐரோப்பியப் பண்பாட்டில் பெருந்தாக்கம் செலுத்தி வருபவையகும். உரோம வரலாற்றை எழுத இவரது நூல்கள் இன்றும் முதன்மையான சான்ருகளை அளித்து வருகின்றன. குறிப்பாக உரோமக் குடியரசு வீழ்ச்சியின் கடைசி காலம் குறித்து எழுத இவையே பெரிதும் பயன்படுகின்றன.
நூல்கள்
தொடக்க காலச் சால்சிடோனியன் தேவாலயம் சிசெரோவை உண்மையான பேகன் என அறிவித்தது. எனவே இவரது நூல்கள் காப்பாற்றுவதற்குரியன வாயின. பின்வந்த உரோமனிய எழுத்தாளர்கள் இவரது நூல்களில் இருந்து பரவலாக எடுத்தாண்டுள்ளனர் De Re Publica (குடியரசு பற்றி), De Legibus (சட்டங்கள் பற்றி),ஆகிய நூல்களும் பிற நூல்களும் நிலவும் இத்தகைய பகுதிகளில் இருந்து உருவாக்கப்பட்டுள்ளன. பண்டைய வழக்கங்கள், பண்டைய சட்டம் சார்ந்து சிசெரோ உரிமைகள் குறித்த தொடக்க நிலைக் கருதல்களை மெல்ல விளித்துள்ளார். சிசெரோ நூலகளில் ஆறு கவிதை நூல்களும் கிடைத்துள்ளன. மேலும் எட்டு மெய்யியல் நூல்களும் கிடைத்துள்ளன. அவரது சொற்பொழிவுகளில் 88 உரைகள் பதிவாகியுள்ளன. ஆனால் 55 மட்டுமே அவற்றில் இப்போது கிடைக்கின்றன.
கிட்டதட்ட இவர் எழுதிய 900 கடிதங்களும் பிறர் இவருக்கு எழுதிய 100கடிதங்களும் கிடைத்துள்ளன.
டைரோலைட்டு
டைரோலைட்டு (Tyrolite) என்பது CaCu5(AsO4)2CO3(OH)4•6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய கால்சியம் தாமிரம் ஆர்சனேட்டு கார்பனேட்டு கனிமமாக இது வகைப்படுத்தப்படுகிறது. நீலமும் பசுமையும் கலந்து கண்ணாடி போன்ற செஞ்சாய்சதுர ஆரப்படிகங்களாகவும் திராட்சைக் கொத்துகளொத்த தொகுப்பாகவும் இது படிகமாகிறது. மோவின் அளவுகோல் அளவுகோலில் டைரோலைட்டின் கடினத்தன்மை மதிப்பு 1.5 முதல் 2 என கணக்கிடப்படுகிறது. மேலும் இதன் ஒப்படர்த்தி 3.1 முதல் 3.2 எனவும் அலவிடப்பட்டுள்ளது. ஒளிகசியும் தன்மை கொண்டு ஒளிவிலகல் எண் அட்டவணையில் nα=1.694 nβ=1.726 மற்றும் nγ=1.730  என்ற மதிப்பீடுகளையும் இது பெற்றுள்ளது. தாமிரம் மற்றும் ஆர்சனிக் கனிமங்களின் காலநிலையாக்கத்தால் டைரோலைட்டு ஓர் இரண்டாம் நிலை கனிமமாக தோன்றுகிறது. 1845 ஆம் ஆண்டு ஆத்திரியாவின் டைரோல் மாகாணத்தில் சிகுவாசு நகரத்தில் முதன்முதலாக இது கண்டறியப்பட்டது.
மேற்கோள்கள்
பகுப்பு:கால்சியம் கனிமங்கள் பகுப்பு:செப்புக் கனிமங்கள் பகுப்பு:ஆர்சனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:கார்பனேட்டு கனிமங்கள்
விஷ்ணு (நடிகர்)
விஷ்ணு (பிறப்பு: சூலை 17, 1984) ஓர் இந்தியத் திரைப்பட நடிகராவார். இவர் தமிழ்த் திரைப்படங்களில் நாயகனாக நடித்துள்ளார். வெண்ணிலா கபடிகுழு, நீர்ப்பறவை, முண்டாசுப்பட்டி போன்ற திரைப்படங்களில் நாயகனாக நடித்துள்ளார். இவர் மட்டைப்பந்து வீரரும் ஆவார்.
ஆதாரம்
பகுப்பு:இந்திய நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1984 பிறப்புகள் பகுப்பு:சென்னை நடிகர்கள்
குள்ளநரி கூட்டம்
குள்ளநரி கூட்டம் 2011 இல் வெளிவந்த தமிழ்த் திரைப்படமாகும். இதனை சிறீபாலாஜி இயக்கியிருந்தார். விஷ்ணு, ரம்யா நம்பீசன் ஆகியோர் முக்கிய கதாப்பாத்திரத்தில் நடித்திருந்தனர்.
வெளி இணைப்புக்கள்
பகுப்பு:இந்தியத் தமிழ்த் திரைப்படங்கள் பகுப்பு:2011 தமிழ்த் திரைப்படங்கள் பகுப்பு:மதுரைக்களத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சூரி நடித்த திரைப்படங்கள்
கருந்தொண்டைச் சில்லை
காணப்படும் பகுதிகள்
தமிழ்நாட்டில் தென்மேற்கு மலைப் பகுதிகளில் ஆண்டு முழுதும் காணப்படும் இது கோடை காலத்தில் வடக்கே உள்ள நீலகிரி மலைப் பகுதிக்கும் வலசை வருகின்றது. பிற சில்லைகளைப் போல வறண்ட நிலங்களை விரும்பாத இது மலைப் பாங்கான நிலப் பகுதிகளையும் நீர் வளமிக்க பகுதிகளையும் விரும்பித் திரியும். thumb|left|L. k. jerdoni|கருந்தொண்டைச் சில்லை
உணவு
புல், விதைகள், நெல், களையாக வளர்ந்துள்ள செடிகளின் விதை ஆகியவையே இதன் முக்கிய உணவாக உள்ளது. இதன் பழக்க வழக்கங்கள் பிற சில்லைகளைப் போன்றதே.
இனப்பெருக்கம்
ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. ஊயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.
பெயரிடல்
விலங்கியல் அறிஞர் எட்வர்ட் பிரடெரிக் கெலார்ட் நினைவாக இந்த சில்லையின் இருசொற் பெயரீல் 1863-ல்[தாமஸ் சி. ஜெர்டன் என்பவரால் உலோஞ்சுரா கெலார்தி என அழைக்கப்பட்டது.
மேற்கோள்கள்
பகுப்பு:சில்லைகள் பகுப்பு:தமிழ்நாட்டில் காணப்படும் பறவைகள் பகுப்பு:தென்னிந்தியப் பறவைகள்
இஷ்தரின் நட்சத்திரம்
இஷ்தரின் நட்சத்திரம் (Star of Ishtar or Star of Inanna) பண்டைய சுமேரியப் பெண் கடவுளான இஷ்தரின் சின்னங்களில் ஒன்றாகும். இந்நட்சத்திரம் எட்டு முனைகள் கொண்டது.
துரோகி (2010 திரைப்படம்)
துரோகி 2010ல் வெளிவந்த தமிழ்த் திரைப்படமாகும். இதனை சுதா கே. பிரசாத் இயக்கியிருந்தார். இத்திரைப்படத்தில் விஷ்ணு ஆகியோர் முக்கிய கதாப்பாத்திரத்தில் நடித்திருந்தனர்.
இஷ்தரின் நட்சத்திரம்
சுமேரியாவின் (தற்கால ஈராக் நாடு) செமிடிக் மக்களின் பெண் கடவுளான இன்னன்னாவே, புது அசிரியப் பேரரசு மற்றும் புது பாபிலோனியப் பேரரசு காலங்களில் எஸ்தர் எனும் பெயரில் அறியப்படுகிறார்.
துரோகி (2010 திரைப்படம்)
வெளி இணைப்புகள்
ரெடிப் தளத்தில் துரோகி
பகுப்பு:இந்தியத் தமிழ்த் திரைப்படங்கள் பகுப்பு:2010 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஸ்ரீகாந்த் நடித்த திரைப்படங்கள் பகுப்பு:மனோபாலா நடித்த திரைப்படங்கள்
இஷ்தரின் நட்சத்திரம்
இஷ்தர் கடவுளின் முதன்மை சின்னமாக சிங்கத்துடன், எட்டு முனை நட்சத்திரமும் அடங்கும். பெண் கடவுளான இஷ்தர், வெள்ளிக் கோளுடன் தொடர்புடையவர்.
ஈராக் நாட்டுக் கொடியில்
1959 முதல் 1965 முடிய ஈராக் நாட்டு தேசிய சின்னத்தில்,  எஸ்தர் கடவுளின் இந்த எண் முனை நட்சத்திரத்துடன், சூரியக் கடவுளான உதுவுடன் இணைத்துக் காட்டப்பட்டது.
வெளி இணைப்புகள்
பகுப்பு:பண்டைய வரலாறு பகுப்பு:மெசொப்பொத்தேமியாவின் வரலாறு
ஆரஞ்சு வரியன்
வரியன்கள், சிறகன்கள், வசீகரன்கள் யாவும் (நிம்பாலிடே) Nymphalidae குடும்பத்தை சார்ந்தது ஆகும். இதில் ஒரு அழகிய வண்ணதுப்பூச்சி ஆரஞ்சு வரியன்.
பெயர்கள்
தமிழில்: ஆரஞ்சு வரியன்
உடலமைப்பு
72 மி.மீ முதல் 100 மி.மீ வரை இருக்கும், ஆரஞ்சு நிற இறகுகளில் கருப்பு கலந்த பழுப்பு நிறக் வரிகளுடன் காணப்படும். இறகுளின் ஓரத்திலும் கீழ்ப் பகுதிகளிலும் வெள்ளைப் பட்டைகள் காணப்படும். தரையை ஒட்டி மெதுவாகப் பறக்கும் திறன் கொண்டது. ஆண்டு முழுவதும் காணப்படும் ஆரஞ்சு வரியன்களை அனைத்து இடங்களிலும் காணலாம். பார்ப்பதற்கு வெந்தய வரியனை போன்று காணப்பட்டாலும் சிறு மாற்றங்களை காணலாம். இவற்றில் தெளிவான கருப்பு நரம்புகள் காணப்படும்.
வாழ்க்கை சுழற்சி
இந்த பட்டாம்பூச்சி தனித்த முட்டைகளை இதற்கு உணவாகும் அஸ்லிபிலடாசிய குடும்பத் தாவரத்தின் இலையின் அடிப்பகுதியில் இடுகின்றது. இதனுடைய இளம் உயிரி கருப்பு நிறத்தில் ஊத கலந்த மஞ்சள் நிறப் புள்ளி மற்றும் கோடுகளுடன் காணப்படும். இதற்கு மூன்று இணை உணர்கொம்புகள் காணப்படும். முட்டையிலிருந்து வெளிவந்தவுடன், இந்த இளம் உயிரி முட்டை ஓட்டினை உண்ணும். பின்னர் இலையினை உண்ண ஆரம்பிக்கும். கிரைசாலிஸ் எனப்படும் கூட்டுப்புழுவானது பசுமை நிறத்தில் தங்க மஞ்சள் நிறப் புள்ளிகளுடன் காணப்படும்.
மேற்கோள்கள்
பகுப்பு:பூச்சிகள் பகுப்பு:பட்டாம்பூச்சிகள் பகுப்பு:கணுக்காலிகள் பகுப்பு:முதுகெலும்பிலிகள்
கருந்தலைச் சில்லை
கருந்தலை சில்லை (Tricoloured munia)(உலோஞ்சுரா மலாக்கா) என்பது வங்காளதேசம், இந்தியா, இலங்கை, பாக்கித்தான் மற்றும் தென்சீனாவை பூர்வீகமாகக் கொண்ட ஒரு பறவையாகும். இந்த இனம் டிரினிடாட், ஜமைக்கா, ஹிஸ்பானியோலா, புவேர்ட்டோ ரிக்கோ, கியூபா மற்றும் வெனிசுலா ஆகிய நாடுகளிலும் கரீபியன் தீவுகளிலும் அறிமுகப்படுத்தப்பட்டுள்ளது.
விளக்கம்
கசுகொட்டை முனியா போன்ற இந்த சிற்றினம் கருப்பு தலை சில்லை என்று அறியப்படுகிறது. முதிர்ச்சியடையாத பறவைகள் வெளிறிய பழுப்பு நிற மேற்பகுதிகளைக் கொண்டுள்ளன. முதிர்வடைந்த பறவைகள் கருமையான தலையைக் கொண்டிருக்கவில்லை. மேலும் புள்ளிச் சில்லை போன்ற பிற சில்லைகளின் முதிர்ச்சியடையாதவற்றுடன் குழப்பமடையக்கூடிய ஒரே மாதிரியான சிறகு குஞ்சகீழ்ப்பகுதிகளைக் கொண்டுள்ளன. கருந்தலைச் சில்லையின் உடல் நீளம் சுமார் 10 செ.மீ. ஆகும். இதன் தலை கருப்பாகவும், எஞ்சிய உடலின் மேற்பகுதி செம்பழுப்பு பிட்டத்துடன், மேலும் சற்றுக் கூடுதலாகப் பழுப்பாக இருக்கும். தொண்டை, மார்பு, வயிற்றின் நடுப்பகுதி, வாலடி தொடை ஆகியன கருப்பு நிறத்திலும் மார்பின் பக்கங்கள் வெண்மையாகவும் காணப்படும்.
உணவும் பழக்கமும்
நெல் வயல்களை அடுத்த நீர் தேங்கியுள்ள இடங்களில் புல்விதைகளையும் நெல்லையும் இரையாக உண்ணும். புள்ளிச் சில்லை கூட்டத்துடன் சேர்ந்து இரை தேடும். இனப்பெருக்கம் செய்யாத பருவத்தில் 100 வரையான கூட்டமாகக் காணலாம். சதுப்பான நாணற்புதர்கள் கொண்ட நஞ்சை நிலங்களை விரும்பித் திரியும்.
பெரிய கருப்பு தேவர்
பெரிய கருப்பு தேவர் என்பவர் தமிழ்த் திரைப்பட குணச்சித்திர நடிகராவார். இவர் நாட்டார் பாடல்களை பாடுபவர். பிகேடி என நண்பர்களின் மத்தியில் அறியப்படுகிறார்.
கருந்தலைச் சில்லை
இனப்பெருக்கம்
இது இனப்பெருக்கம் செய்யும் பருவத்தில் கருங்கீற்றுத் தூக்கணாங் குருவிகளுடன் உறவு கொண்டதாக அவை கூடுகட்டத் தொடங்கியவுடன் அக்கூடுகளில் நுழைந்து பார்க்கவும் அவற்றோடு கலந்து பறந்து திரியவும் செய்யும் '''இங். இங்'''. என மெல்லிய குரல் ஒலி எழுப்பும். அக்டோபர் முதல் மே பந்து வடிவில் கூடமைத்து மென்மையான இளம்புல்லால் மெத்தென்று ஆக்கி 5 முட்டைகள் இடும்.
பெரிய கருப்பு தேவர்
வெளி இணைப்புகள்
பகுப்பு:1937 பிறப்புகள் பகுப்பு:2012 இறப்புகள் பகுப்பு:தமிழ்த் திரைப்பட நடிகர்கள்
கருந்தலைச் சில்லை
இனப்பெருக்கம்
thumb|left|Black headed munia moulting – Flickr – Lip Kee|வயல் வெளிகளில் திரியும் கருந்தலைச் சில்லை
வெளி இணைப்புகள்
பகுப்பு:சில்லைகள் பகுப்பு:தமிழ்நாட்டில் காணப்படும் பறவைகள்
உறொசோ
உறொசோ (Roseau, குவெயோல்: வோசோ) என்பது தொமினிக்கா நாட்டின் தலைநகரம் ஆகும். 2011 இன் படி இங்கு 14,725 பேர் வசிக்கும் இந்த நகரம் அந்நாட்டின் மிகப்பெரும் நகரமாகவும் விளங்குகின்றது. புனித சியார்ச்சு தேவாலய ஆட்புலத்தினுள்ளாகவே அமைந்துள்ள இச்சிறு குடியிருப்பு கரிபியக் கடல், உரோசோ ஆறு மற்றும் மோர்னெ புரூசால் சூழப்பட்டுள்ளது. தொன்மையான கலிநாகோ இந்தியக் குடியிருப்பு, சையிரி, இருந்தவிடத்தில் கட்டமைக்கப்பட்டுள்ளது. எனவே தொமினிக்காத் தீவில் அமைந்துள்ள மிகத் தொன்மையான, முதன்மையான ஊரக கட்டமைப்பாகவும் இது விளங்குகின்றது.
இது தொமினிக்காவின் மேற்கு லீவர்டு கடலோரத்தில் அமைந்துள்ளது. இங்கு குடியேற்றக் காலத்து பிரான்சிய கட்டிடக்கலையையும் தற்காலக் கட்டிடப்பாணியையும் ஒருங்கே காணலாம்.
உரோசோ தொமினிக்காவின் வெளிநாட்டு வர்த்தகத்திற்கான முதன்மையான துறைமுகமாகவும்  விளங்குகின்றது. இங்கிருந்து வாழைப்பழங்கள், மேற்கிந்திய இலங்கப்பட்டை எண்ணெய், காய்கனிகள், கிரேப் பழம், ஆரஞ்சுகள், கொக்கோ கொட்டைகள் ஏற்றுமதியாகின்றன. உள்ளூர் பொருள்நிலையில் சேவைத் துறையும் கணிசமான பங்காற்றி வருகின்றது.
இங்குள்ள உரோசோ உரோமானியக் கத்தோலிக்க மறை மாவட்டம் முதன்மையானதாகும்.
வெளி இணைப்புகள்
பகுப்பு:கரிபியன் தலைநகரங்கள் பகுப்பு:வட அமெரிக்கத் தலைநகரங்கள்
இஷ்தர்
சுமேரியர்கள் இன்னன்னா எனும் பெயரில் வணங்கிய எஸ்தர் எனும் இப்பெண் கடவுளை, சுமேரியர்களுக்குப் பின்னர் மெசொப்பொத்தேமியாவை ஆண்ட அக்காடியர்களும், பாபிலோனியர்களும், அசிரியர்களும்,  இஷ்தர்  தெய்வத்திற்கு கோயில்கள் கட்டி வழிபட்டனர்.
இஸ்தர் எனும் பெண் கடவுள் சொர்க்கத்தின் அரசி என அழைக்கப்பட்டார். பண்டைய உரூக் நகரத்தில் எஸ்தர் வழிபாடு சிறப்புடன் விளங்கியது. எஸ்தர் கடவுள், வெள்ளி கோளுடன் தொடர்புறுத்தப்படுகிறார்.
இஸ்தர் கடவுளின் சின்னங்களாக சிங்கம், எட்டு முனை நட்சத்திரம், சிங்கம் அறியப்படுகிறது. பெண் கடவுளான உஸ்தரின் கணவராக தம்முசும், மெய்காவலராக சுக்கலும் அறியப்படுகிறார்கள். மேலும் இஸ்தர் பெண் கடவுள் சொர்க்கத்தின் அரசி என்றும் நள்ளிரவின் இராணி என்றும் அறியப்படுகிறார்.
கிமு 4000 முதல் கிமு 3100 முடிய உரூக் காலத்தில் சுமேரியாவின் உரூக் நகரத்தில் இஷ்தர் தெய்வத்தை இன்னன்னா எனும் பெயரில் வணங்கினர். பின்னர் சுமேரியர்களை வென்ற அக்காடியப் பேரரசர் சர்கோன் ஆட்சிக் காலத்திலிருந்து, இன்னன்னா எனும் இப்பெண் கடவுளை இஸ்தர் எனும் பெயரில் பல கோயில்கள் மெசொப்பொத்தேமியா முழுவதும் எழுப்பபட்டது. மெசொப்பொத்தேமியா மக்கள் நீண்ட நேர உடல் உறவை வேண்டி இஸ்தர் கடவுளை பண்டைய அண்மைக் கிழக்கு நகரங்களில் சிறப்பாக வழிப்பட்டனர்.
புதிய சமயங்களான கிறித்துவம் மற்றும் இசுலாம் வருகையால், சிறப்புடன் விளங்கிய இஸ்தர் வழிபாடு, கிபி மூன்றாம் நூற்றாண்டு முதல் ஆறாம் நூற்றாண்டு வரை சிறிது சிறிதாக வீழ்ச்சியடைந்து, கிபி எட்டாம் நூற்றாண்டில் மெசொப்பொத்தேமியா முழுவதும் மறைந்து போயிற்று. இருப்பினும் கிபி 18-ஆம் நூற்றாண்டு வரை வடக்கு மெசொப்பொத்தேமியாவின் சில பகுதிகளில் இஸ்தர் வழிபாடு வழக்கில் இருந்தது.
சின்னங்கள்
பாபிலோனியச் சிற்பங்களில், இஸ்தர் கடவுளின் இருபுறமும் சிறகுகள், கையில் வில்லும், முதுகில் அம்புக்களும், ஆந்தைகள்  சிங்கங்கள் மற்றும்  எண்கோண நட்சத்திரத்துடன் காணப்படுகிறார்.
இஷ்தரின் கடவுளின் சிறப்புகள்
சுமேரியர்கள் இன்னான்னா எனும் இஷ்தர் பெண் கடவுளைத் போர்த் திறன் மற்றும் பாலியல் உணர்ச்சி மற்றும், மகப்பேறுக்காகவும் வழிபட்டனர். எஸ்தர் கடவுள் இளமையாகவும், உக்கிரமாகவும், சக்தி மிக்களாகவும் சித்தரிக்கப்பட்டார். இவர் சொர்க்கத்தின் அரசியாகவும், நள்ளிரவின் இராணியாக போற்றப்பட்டார். இக்கடவுள், வெள்ளி கோளுடன் தொடர்புறுத்தப்படுகிறார்.
குடும்பம்
இன்னன்னா எனும் பெண் தெய்வமான இஷ்தரின் கணவராக துமுசித் என்ற ஆண் தெய்வமும், உது-சமாஷ் எனும் இரட்டைக் குழந்தைகளும், ஏரிஷ்கிகல் எனும் மூத்த சகோதிரியும், தேசு எனும் சகோதரனும் உள்ளனர். இவரின் இரட்டைக் குழந்தைகளில் ஒன்றான  உது, நீதி மற்றும் சூரியக் கடவுளாகும். எஸ்தரின் மெய்காவலராக சுக்கலும் அறியப்படுகிறார்.
மேலும் படிக்க
பகுப்பு:மெசொப்பொத்தேமியாவின் வரலாறு பகுப்பு:நடுவண் கிழக்குத் தெய்வங்கள் பகுப்பு:பண்டைய வரலாறு பகுப்பு:மெசொப்பொத்தேமியா
இராய்னர் வெய்சு
இராய்னர் வெய்சு (Rainer Weiss, பிறப்பு: செப்டம்பர் 29, 1932) ஒரு அமெரிக்க இயற்பியலாளர் ஆவார். இவர் ஈர்ப்பு விசை சார்ந்த இயற்பியல் மற்றும் வானியற்பியலில் இவரது பங்களிப்பிற்காக நன்கறியப்பட்டவர். இவர் எமெரிடசில் உள்ள மாசாச்சூசெட்சு தொழில்நுட்பக் கழகத்தில் இயற்பியல் துறை பேராசிரியராக உள்ளார். லைகோ (LIGO) எனும் அடிப்படைச் செயல்பாட்டில் பயன்படும் சீரொளி குறுக்கீட்டுமானிையக் கண்டுபிடித்தமைக்காக சிறப்பு பெற்றவர் ஆவார். இராய்னர் வெய்சு கோபெ செயற்கைமதி (COBE) அறிவியல் பணிக்குழுவின் தலைவராக உள்ளார்.
2017 ஆம் ஆண்டிற்கான இயற்பியலுக்கான நோபல் பரிசினை கிப் எஸ். தோர்ன் மற்றும் பேரி சி. பேரிஷ் ஆகியோருடன் இணைந்து பகிர்ந்து கொள்கிறார். சீரொளி குறுக்கீட்டுமானியின் கண்டுபிடிப்பு மற்றும் ஈர்ப்பு சக்தியின் அலைகளை இக்கருவியின் வாயிலாக உற்றுநோக்கிக் கண்டறிந்த தீர்மானிக்கத்தகுந்த பங்களிப்புகளுக்காக இவர்களுக்கு நடப்பு ஆண்டில் நோபல் பரிசு வழங்கப்பட்டுள்ளது.
இளமைக்கால வாழ்க்கை மற்றும் கல்வி
இராய்னர் 1932 ஆம் ஆண்டு செப்டம்பர் 29 ஆம் நாள் செருமனியில் உள்ள பெர்லின் நகரில் பிறந்தார். இராய்னர் வெய்சின் தாயார் கிறித்தவரும் நடிகரும் ஆவார். இராய்னர் வெய்சின் தந்தையார், ஒரு மருத்துவரும், நரம்பியல் நிபுணரும், உளப்பகுப்பாய்வாளரும் ஆவார். இவர் அஸ்கனாசு யூதராகவும், ஜெர்மானிய பொதுவுடமைக் கட்சியின் உறுப்பிராகவும் இருந்ததால் ஜெர்மனியை விட்டு வெளியே துரத்தப்பட்டார். அந்தக் குடும்பம் முதலில் ப்ராக் நகருக்குச் சென்றது. ஆனால், 1938 ஆம் ஆண்டில் ஏற்பட்ட மியூனிச் ஒப்பந்தப்படி ஜெர்மனி செக்கோஸ்லாவாகியாவை ஆக்கிரமித்த பிறகு, அங்கிருந்து வெளியேறினர். ஸ்டிக்ஸ் குடும்பத்தைச் சேர்ந்த லூயிஸ் அவர்கள் அமெரிக்காவில் நுழைவதற்கு விசாக்களைப் பெற அவர்களுக்கு உதவினார். இராய்னர் வெய்சு தனது இளமைப்பருவத்தை நியூயார்க் நகரத்தில் கழித்தார். அங்கு அவர் கொலம்பியா இலக்கணப் பள்ளியில் படித்தார். பின்னர் இவர் மாசாச்சூசெட்சு தொழில்நுட்பக் கழகத்தில் சேர்ந்தார்.
செல்லியம்மன் கோயில், அகரம்
செல்லியம்மன் கோயில் என்பது கிருஷ்ணகிரி மாவட்டம், போச்சம்பள்ளி வட்டத்தில் உள்ள அகரம் என்னும் ஊரில் தென்பெண்ணை ஆற்றின் கரையில் உள்ளது.
கோயிலின் சிறப்பு
இக்கோயில் கிட்டத்தட்ட 500 ஆண்டுகள் பழமை வாய்ந்தது. இன்று வரை இக்கோயிலை பல்வேறுபட்ட மக்கள் வணங்கி வருகின்றனர். இக்கோயிலுக்கு குடும்பம் குடும்பமாக ஒவ்வொரு வெள்ளிக்கிழமைகளிலும் மக்கள் வந்து போவது வழக்கம், அது மட்டும் இன்றி ஆடி வெள்ளிக்கிழமைகளில் மக்கள் பொங்கல் வைத்து அம்மனுக்கு சிறப்பு பூசை செய்து வழிபடுவார்கள்.
எம். எஸ். ஆனந்தன்
'''எம். எஸ். ஆனந்தன் (M. S. Anandan, 21 ஏப்ரல் 1933 – 24 சூன் 2016), எம். எஸ். ஆனந்தா''' எனப் பிரபலமாக அழைக்கப்படுபவர், இலங்கையைச் சேர்ந்த திரைப்பட இயக்குநரும், ஒளிப்பதிவாளரும், தயாரிப்பாளரும் ஆவார். பல புகழ்பெற்ற சிங்களத் திரைப்படங்களை இயக்கியும், தயாரித்தும் உள்ளார்.
வாழ்க்கைக் குறிப்பு
யாழ்ப்பாண மாவட்டம், கொடிகாமத்தில் பிறந்த ஆனந்தனின் இயற்பெயர் மார்க்கண்டு செல்வானந்தன். இவர் சாவகச்சேரி டிறிபேக் கல்லூரியில் ஆரம்பக் கல்வியைக் கற்றவர். பின்னர் கொழும்பு றோயல் கல்லூரியில் கல்வி பயின்றார். எம். எஸ். ஆனந்தன் திரைப்படத் தயாரிப்பாளர் வயலெட்டைத் திருமணம் புரிந்தார். இவர்களுக்கு இரு பெண் பிள்ளைகள். மூத்தவர் சியாமா ஆனந்தா சிங்களத் திரைப்படங்களில் பிரபலமான ஒரு நடிகை ஆவார்.
1956ஆம் ஆண்டு காலப்பகுதியில் ராஜகிரியவில் 'ஆனந்தா சினிமா' என்ற பெயரில் படமாளிகை ஒன்றைக் கட்டினார். 1958 இனக்கலவரத்தில் இப்படமாளிகை எரிக்கப்பட்டுவிட்டது. எம்.எஸ். ஆனந்தன் குடும்பத்தாருடன் சிலகாலம் கனடாவில் வாழ்ந்து, பின்னர் இலங்கை திரும்பி விட்டார்.
திரையுலகப் பணி
தொடக்கத்தில் எஸ். எம். நாயகத்தின் கந்தானை கலையகத்தில் உதவி ஒளிப்பதிவாளராகத் தனது கலையுலகப் பணியை ஆரம்பித்தார். பின்னர் தமிழ்நாட்டில் “நெப்டியூன்” கலையகத்தில் மூன்று ஆண்டுகள் பயிற்சி பெற்றுத் திரும்பியவர் சிலோன் ஸ்டூடியோவில் ஒளிப்பதிவாளராகப் பொறுப்பேற்றார். 1959 இல் 'கெகெனு கெத்தா' என்ற சிங்களத் திரைப்படத்திற்கு ஒளிப்பதிவாளராகப் பணியாற்றினார். பின்னர் 'ரன்முத்து துவ' என்ற இலங்கையில் தயாரிக்கப்பட்ட முதலாவது வண்ணத் திரைப்படத்திற்கு உதவி ஒளிப்பதிவாளராகப் பணியாற்றினார். பின்னர் 'நிதானய', 'மடோல் துவா', 'கெகெனு லமாய்', 'அக்கர பகா' போன்ற பல புகழ்பெற்ற திரைப்படங்களை ஒளிப்பதிவு செய்தார். பிரபல இயக்குநர் லெஸ்டர் ஜேம்ஸ் பீரிஸ் இயக்கிய பல படங்களுக்கு இவர் ஒளிப்பதிவு செய்தார். இவர் ஒளிப்பதிவு செய்த 'கொலு ஹதவத்த' (ஊமை உள்ளம்), 'அக்கற பஹ' (ஐந்து பரப்பு), 'நிதானய' (புதையல்), 'மடொல்தூவ' (மடோல்தீவு) போன்ற படங்கள் தொழில்நுட்பத்தில் சிறந்து விளங்கின.
1964 ஆம் ஆண்டில் 'சித்தக்க மகிம' (உள்ளத்தின் பெறுமதி) என்ற சிங்களத் திரைப்படத்தை முதன் முதலாக இயக்கினார். 'ப்ரசவன்ன' என்ற திரைப்படத்தைத் தயாரித்து இயக்கினார். இத்திரைப்படத்தில் இவரது மகள் சியாம இரட்டை வேடங்களில் தோன்றி நடித்தார். இவர் இயக்கிய இன்னுமொரு படமான 'ஹந்தபான' (நிலாவொளி) அதிக நாட்கள் ஓடியது. இவரது மகள் சியாமா நடித்த 'மகே நங்கி சியாமா', 'சண்டி சியாமா', 'ஹலோ சியாமா', 'மம பய னெகே சியாமா' ஆகிய படங்களை இயக்கினார். இவரின் தயாரிப்பில் 1965 இல் வெளிவந்த சத்த பனகா' என்ற திரைப்படம் பெரும் வசூலைப் பெற்றது.
சியாமாவின் மகளான மந்தாராவைக் கதாநாயகியாக வைத்து 'மம பய நே' (எனக்கு பயமில்லை) என்ற படத்தை உருவாக்கினார். இப்படத்தின் ஆரம்பப் பகுதி இலங்கையிலும் பின்பகுதியை கனடாவிலும் ஒளிப்பதிவு செய்யப்பட்டது.
மறைவு
எம். எஸ். ஆனந்தன் 2016 சூன் 24 இரவு தனது 83 ஆவது அகவையில் காலமானார்.
மேற்கோள்கள்
பகுப்பு:1926 பிறப்புகள் பகுப்பு:2006 இறப்புகள் பகுப்பு:சிங்கள எழுத்தாளர்கள் பகுப்பு:திரைக்கதை ஆசிரியர்கள் பகுப்பு:இலங்கைத் திரைப்பட இயக்குநர்கள் பகுப்பு:இலங்கைத் திரைப்பட ஒளிப்பதிவாளர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ்த் திரைப்பட இயக்குநர்கள்
இந்தியப் பொறியியல் பணி
இந்தியப் பொறியியல் பணி சுருக்கமாக ஐஇஎஸ் (Indian Engineering Services) சுருக்கமாக IES) என்பது இந்திய அரசின் தொழில் நுட்ப மற்றும் நிர்வாகச் செயல்பாடுகளும் இணந்த ஆட்சிப்பணியாகும். பெரும்பாலான நாடுகளைப் போலவே, இந்திய அரசும் அதன் ஆட்சிப்பணி ஊழியர்களையும், அதிகாரிகளையும் தகுதி அடிப்படையில் நியமனம் செய்கிறது, அதிகாரத்தில் நடுத்தர நிர்வாக நிலைகள் போட்டித் தேர்வுகள் மூலம் நிரப்பப்படுகின்றன. குறைந்த எண்ணிக்கையிலான பதவிகளுக்கு, அதிகப்படியானவர்கள் போட்டியிடுகின்றனர். சிவில் சர்வீசஸ் தேர்வை நடத்தும் ஒன்றிய அரசுப்பணியாளர் தேர்வாணையம்தான் (யூ.பி.எஸ்.சி.) ஐ.இ.எஸ். தேர்வையும் நடத்துகிறது. இந்தியப் பொறியியல் தேர்வானது, இந்திய ஆட்சிப்பணி தேர்வைப் போல, முதல்நிலைத் தேர்வு, முதன்மைத் தேர்வு, நேர்முகத் தேர்வு என அடுத்தடுத்து 3 விதமான தேர்வுகள் (ஐந்து சோதனைகள் கொண்டது) கொண்டது.
ஐஈஎஸ் பணியானது இந்திய பொறியியல் பட்டதாரிகளால் மிகவும் விரும்பப்படும் பணியாகும். 2015 ஆம் ஆண்டில், மொத்தம் 434 பேர் ஈ.எஸ்.இ. மூலம் தெரிவு செய்ய பரிந்துரைக்கப்பட்டனர். 2010 ஆம் ஆண்டில், மொத்தம் 157,649 பேர் 434 காலியிடங்களுக்கு விண்ணப்பித்தனர். 2011 இல், நியமனம் செய்யப் பரிந்துரைக்கப்பட்டவர்களான 693 பேரில் 317 பொது பிரிவினர், 209 பிற பிற்படுத்தப்பட்ட வகுப்பினர், 113 பட்டியல் வகுப்பினர், 54 பழங்குடியினர் ஆவர்  (உடல் ஊனமுற்றவர்கள்  44 பேர் உட்பட). இந்திய பொறியியல் பணி 2012 தேர்வில் 560 பதவிகளுக்கு (உடல்  ஊனமுற்றோர் 47 பேர் உட்பட) ஆள்சேர்ப்பு நடத்தப்பட்டது. 2013 ஆம் ஆண்டில் 763 பதவிகளுக்கான ஆட்சேர்ப்பு செய்யப்பட்டது (உடல் ஊனமுற்றோர் 19 பேர் உட்பட).
இந்திய பொறியியல் பணிக்கான தேர்வானது, உலகின் கடினமான தேர்வுகளில் ஒன்று என கருதப்படுகிறது. மிகுதியான நபர்கள் குறைவான பதவிகளுக்கு போட்டியிடுவதால் தேர்வு விகிதமானது 0.00275 (2010 புள்ளியியல் அடிப்படையில்) உள்ளது. இது உலகில் மிகவும் கடினமான தேர்வுகளில் ஒன்றாக கருதப்படுகிறது. இத்தேர்வில் வெற்றி பெறுபவர்களில் உயர் மதிப்பெண்களைப் பெறுபவர்கள் இந்திய தொழில்நுட்பக் கழகங்கள் மற்றும் இந்திய அறிவியல் கழகம். போன்ற கல்வி நிறுவனங்களில் இருந்து வந்தவர்களாவர். இந்த கடினமான தேர்வு முறை காரணமாக, இந்த பொறியியல் அதிகாரிகள் சமூகத்தில் உயர்ந்த மரியாதை கொண்டவர்களாக உள்ளனர். மேலும் பல்வேறு பகுதிகளில் பணிகளை நிர்வகிப்பவர்களாக உள்ளனர். இந்திய அரசாங்க செலவினத்தில் இந்தியாவின் மொத்த உள்நாட்டு உற்பத்தியில் 15 சதவிகிதத்திற்கும் அதிகமானதாக, பொதுத்துறை நிர்வகப் பணிகள், தொடர்வண்டித் துறை, சாலைகள், பாதுகாப்பு, உற்பத்தி, ஆய்வு, பகிர்மானம், கட்டுமானம், பொதுப் பணிகள், மின்சாரம், தொலை தொடர்பு, முதலியவற்றிற்கு செலவிடப்படுகிறது. குரூப் ஏ பணிகளுக்கான அனைத்து நியமங்களும் இந்திய ஜனாதிபதியால் செய்யப்படுகின்றன.
அதிகாரிகளின் பணிகள்
ஐ.இ.எஸ். தேர்வில் இந்தியன் ரெயில்வே சர்வீஸ், மிலிட்டரி இன்ஜினியரிங் சர்வீஸ், இந்தியன் டெலிகாம் சர்வீஸ், இந்தியன் நேவல் ஆர்மாமென்ட் சர்வீஸ், இந்தியன் ரயில்வே ஸ்டோர் சர்வீஸ், இந்தியன் ஆர்டினன்ஸ் பேக்டரி சர்வீஸ், இந்தியன் சப்ளை சர்வீஸ், சென்ட்ரல் பவர் இன்ஜினியரிங் சர்வீஸ் என்று பல்வேறு வகையான பணிகள் இருக்கின்றன. எனவே, பிடித்தமான பணியைத் தேர்வுசெய்துகொள்ள முடியும். தேர்வில் எடுக்கும் மதிப்பெண், விருப்பம், இடஒதுக்கீடு ஆகியவற்றின் அடிப்படையில் பணிகள் ஒதுக்கப்படுகின்றன.
குடியுரிமை
தேர்வுக்கு வருபவர் பின்வரும் ஒன்றைச் சேர்ந்தவராக இருக்க வேண்டும்: